Radom

Radom je mesto v Poľsku v Mazovskom vojvodstve v okrese Powiat Radom v rovnomennej gmine s počtom 225 292 obyvateľov (30. jún 2007).
Po Varšave je Radom druhým najväčším akademickým centrom v mazovskom vojvodstve. V meste je sedem vysokých škol, 22 stredných škôl, tri umelecké školy a 34 základných škôl.

 Poloha 
Mesto leží v jednom z makroregiónov Stredopoľských nížin, známych ako Wzniesienia Południowomazowieckie, na rieke Mlecznej. 
Radom je významným dopravným uzlom stredného Poľska. Je spojený európskou cestou 77 s Varšavou, Kielcami a Krakovom, štátnou cestou 12 s Lublinom a Lodžou.

 Dejiny 
  8. storočie - 9. storočie – vzniká osada pozdĺž rieky Mleczna (v oblasti bývalého Starého Mesta) 
  10. storočie - v druhej polovici bol postavený obranný hrad
  1155 – prvá písomná zmienka o Radomi v bule pápeža Hadriána IV 
  1233 – prvá písomná zmienka o radomskom kastelánovi Markovi
  1340 – Kazimír III. Veľký založil nový Radom 
  1364 – Radom získal právo magdeburské  
  1360 - 1370 – Kazimír Veľký buduje mestské hradby, kráľovský zámok, radnicu a farský kostol vysvätený svätému Jánovi Krstiteľovi
  1401 – v Radomi je dohodnutá Vilensko-radomská únia, spojenectvo medzi Poľskom a Litvou  
  1469 – české vyslanectvo darovalo v Radomi Vladislavovi Jagelovskému korunu
  1481 – v Radomi sa usadil druhý syn Kazimíra Jagelovského, princ Kazimierz (patrón mesta)
  1564 – podľa vykonaných prehliadok v meste žilo 1 800 osôb a stálo 180 domov, 14 jatiek, 2 kúpele a 2 mlyny
  1628 – mesto bolo poničené veľkým požiarom
  1656 – počas švédskeho nájazdu sa v Radomi usadil švédsky kráľ Karol X. Gustáv
  1660 – po odchode Švédov tu žilo len 395 obyvateľov v 37 domoch 
  1817 – založenie prvej svetskej základnej školy pod vedením Łukasza Raczyńskiego 
  1819 – Fryderyk August Schnierstein založil firmu na spracovanie kože a začal tak priemyselný rozvoj mesta
  1911 – v Radomi žilo už 51 934 obyvateľov, z toho skoro 40% Židov
  1938 – v Radomi žilo 90 059 ľudí  
  1941 – v Radomi vytvorili Nemci ghetto, v ktorom uväznili 32 tisíc Židov 
  1945 – do Radomi vstupuje Červená armáda
  1976 – protest odborárov proti politike PZPR bol kruto potlačený komunistami. Od tej doby je Radom známy ako silne protikomunistické mesto
  1991 – mesto navštívil pápež Ján Pavol II.
  1992 – vytvorenie radomskej diecézy

 Pamiatky 
 Katedrála najsvätejšej Panny Marie
 Evanjelický kostol
 Kostol najsvätejšej Trojice
 Kostol sv. Václava
 Farský kostol sv. Jána Krstiteľa
 Františkánsky kostol a kláštor
 Kráľovský zámok
 Stará elektráreň z roku 1903

 Partnerské mestá 
  Banská Bystrica, Slovensko
  Daugavpils, Lotyšsko
  Homeľ, Bielorusko
  Stará Zagora,  Bulharsko
  Ternopiľ, Ukrajina  Ploieşti, Rumunsko
  Ozjory, Rusko
  Magdeburg, Nemecko
  Miami, USA
  Talavera de la Reina, Španielsko

 Referencie 

 Iné projekty 


Kategória:Mestá v Mazovskom vojvodstve